Lav et referat af nedenstående tekst:

Tekst:
Stilladset er pillet ned. Knuste altanværn er fjernet - og snart er huset tømt for beboere. Men ellers står Klochhuset i Hobro i samme stand, som det har gjort i flere år. Faldefærdigt og nedslidt. Men nu bekræfter en ny tilstandsrapport, at altanerne i bygningen er så dårlige, at de kan falde ned, hvis de bliver brugt. Tilbage i marts fik Klochhusets ejer, Ove Rasmussen, et påbud fra Mariagerfjord Kommune. Han skulle fjerne alle altanværn og altaner, reparere murværk og sikre mod nedfald - og hvis han ville beholde altanerne, skulle der laves en tilstandsrapport. Han har valgt at få lavet en tilstandsrapport, som TV2 Nord har fået aktindsigt i. Bekymrede naboer I tilstandsrapporten står der tydeligt, at bygningen er nedbrudt. Der står også, at armeringen i altanerne er angrebet, men ikke gennemtæret, hvilket betyder, at de er skadede, men ikke i "umiddelbar risiko for nedstyrtning - så længe de ikke benyttes". Tilbage i februar kunne TV2 Nord dokumentere, at altanerne blev brugt af husets syv lejere. Flere naboer og borgere har løbende taget kontakt til Mariagerfjord Kommune, fordi de var bekymrede for, om altanerne kunne styrte ned, mens lejerne brugte dem. - Der skal ske en ulykke, før nogen griber ind, sagde Alex Betzer, som er nabo til Klochhuset, til TV2 Nord i februar. Huset tømmes for beboere TV2 Nord har også fået aktindsigt i en korrespondance mellem Ove Rasmussen og Mariagerfjord Kommune. Her skriver Ove Rasmussen, at de fleste beboere er flyttet fra Klochhuset, og at den sidste lejer flytter i løbet af en måned. Ove Rasmussen har ikke ønsket at medvirke i et interview eller kommentere på sagen. Kan stå urørt til december Men der er stadig lange udsigter til, at Klochhuset rives ned eller forbedres. For i tilstandsrapporten står der også, at bygningen indtil december kan stå urørt hen, hvis altanerne ikke bruges, og hvis afspærringen forøges - specielt ud mod Jernbanegade. Vurderingen gælder dog kun til og med december, da tilstanden på bygningen hurtigt forværres, ifølge rapporten. Samtidig kunne TV2 Nord tidligere fortælle, at den lokale erhvervsmand Bent Dahl er interesseret i at købe Klochhuset for at rive det ned og bygge nye boliger. Men købsaftalen er ikke underskrevet endnu. Borgmester: Ingen kommentar Det har ikke været muligt at få et interview med Mariagerfjord Kommunes borgmester, Mogens Jespersen. Han fortæller dog, at han stadig glæder sig over, at den kommende køber vil rive Klochhuset ned, og at det højst sandsynligt sker inden for en overskuelig fremtid. Han vil dog ikke kommentere på, hvorfor Mariagerfjord Kommune ikke har grebet ind over for brugen af altanerne noget før.

Referat:
En tilstandsrapport over Klochhuset i Hobro bekræfter, at altanerne kan styrte ned, hvis de bruges. Ejer Ove Rasmussen oplyser til Mariagerfjord Kommune, at den sidste lejer flytter ud om en måned.